
	[bookmark: nev]SOMOGYI ADRIENN
Építészmérnök
Osztatlan, 4. félév
Budapesti Műszaki és Gazdaságtudományi Egyetem
Építészmérnöki Kar
	






Témavezető:
	Bach Péter Dla
egyetemi tanársegéd, BME ÉPK




Ég és föld között

Egy tipikus magyar panelházas lakótelepen valaki igen rosszul ébred. Kilátástalan jövője árnyékában az a vágy lesz úrrá rajta, hogy felmenjen az épület tetejére, és levesse magát a mélybe. Ahogy meghozza a döntést, megváltozik: a maga urává válik, eltávozik belőle a feszültség. Mindez azonban csak addig érvényesül, amíg nem tér le a felfelé vezető útról, különben visszasüllyed a kétségbeesésbe.
Az alkotás középpontjában a boldogság áll. Albert Camus filozófiája szerint a boldogság kötelesség, de ha ezt nem ismerjük el, akkor is legalább egyfajta belső kényszerként foghatjuk fel. A boldogtalan ember megtagadja a világ jelenlegi helyzetét, a létezést. Előfordulhat-e vajon az a paradoxon, hogy valaki e tett miatt válik boldoggá?
A mű két részből áll: egy képsorozatból és egy rövid, prózai szövegből, melyek külön-külön ugyanazt a helyzetet közelítik. A szöveg gondolatfoszlányokból, a képek lenyomatokból épülnek fel. Mindkettő többhónapos folyamatos alkotómunka eredménye, mely során számos gondolatfoszlány és lenyomat keletkezett. A végleges alkotás az egészből csupán egy szeletet mutat be.



